stanford-oval/wikipedia huggingface dataset:
เตารอฮ์

เปิดกล่องคัมภีร์โทราห์กับม้วน
เตารอฮ์ (อาหรับ: توراة‎) ทับศัพท์เป็นภาษาไทยว่า เตารอฮ์ หรือ เตารอต เป็นชื่อภาษาอาหรับสำหรับ คัมภีร์โทราห์ ภายใต้บริบทของมันในฐานะคัมภีร์ศักดิ์สิทธิ์ของอิสลาม ที่ชาวมุสลิม เชื่อว่าอัลลอฮ์ทรงประทานให้แก่ นบีในหมู่อิสราเอลเมื่อกล่าวถึงความเชื่อจากเตารอฮ์ ชาวมุสลิมไม่เพียงระบุกับโทราห์ เท่านั้น แต่ยังรวมถึงหนังสืออื่น ๆ ของพระคัมภีร์ฮีบรู เช่นเดียวกับงานเขียนของทัลมุด และ มิดรัชชิม
แท้จริงเราได้ให้อัตเตารอฮ์ลงมา โดยที่ในนั้นมีข้อแนะนำและแสงสว่าง ซึ่งบรรดานบีที่สวามิภักดิ์ได้ใช้อัตเตารอฮ์ตัดสินบรรดาผู้ที่เป็นยิว และบรรดาผู้ที่รู้แล้วในอัลลอฮ์ และนักปราชญ์ทั้งหลายก็ได้ใช้อัตเตารอฮ์ ตัดสิน ด้วย เนื่องด้วยสิ่งที่พวกเขาได้รับมอบหมายให้รักษาไว้ (นั่นคือ) คัมภีร์ของอัลลอฮ์ และพวกเขาก็เป็นพยานยืนยันในคัมภีร์นั้นด้วย ดังนั้นพวกเจ้า จงอย่ากลัวมนุษย์แต่จงกลัวข้าเถิด และจงอย่าแลกเปลี่ยนบรรดาโองการของข้ากับราคาอันเล็กน้อย และผู้ใดที่มิได้ตัดสินด้วยสิ่งที่อัลลอฮ์ได้ทรงประทานลงมาแล้ว ชนเหล่านี้แหละคือผู้ปฏิเสธการศรัทธา
ในหะดีษ

นบีมุฮัมมัดอ้างอิงเตารอฮ์อยู่บ่อย ๆ ท่านกล่าวว่า มูซาเป็นหนึ่งในนบี ไม่กี่คนที่ได้รับการวะฮีย์โดยตรงจากอัลลอฮ์ นั่นคือไม่มีมะลาอิกะฮ์คอยแทรกแซง มีอยู่ครั้งหนึ่ง มีบันทึกว่าชาวยิวบางคนต้องการให้ท่านนบีตัดสินใจว่าจะจัดการกับพี่น้องของตนที่ล่วงประเวณี อย่างไร อบูดาวูด บันทึก:
รายงานจากอิบน์ อุมัร:
ชาวยิวกลุ่มหนึ่งมาเชิญ ท่านเราะซูล (ศ็อลฯ) ดังนั้น ท่านเราะซูล (ศ็อลฯ) จึงไปเยี่ยมยังโรงเรียนของพวกเขา
พวกเขากล่าวว่า: อะบูลกอศิม ชายคนหนึ่งของเราได้ล่วงประเวณีกับ ดังนั้นจงตัดสินลงโทษพวกเขา พวกเขาวางเบาะสำหรับ ท่านเราะซูล (ศ็อลฯ) ซึ่งนั่งบนนั้น และกล่าวว่า จงนำคัมภีร์เตารอฮ์มา จากนั้นพวกเขาจึงนำมา จากนั้นท่านก็ดึงเบาะออกจากด้านล่างและวางเตารอฮ์ไว้บนนั้นโดยกล่าวว่า: ข้าศรัทธาในตัวท่านและในพระองค์ผู้ทรงวะฮีย์แก่ท่าน จากนั้นท่านกล่าวว่า: นำผู้รอบรู้ในหมู่พวกท่านมาให้ข้า ... จากนั้นมีชายหนุ่มคนหนึ่งถูกพาตัวมา จากนั้นท่านเราะซูลก็กล่าวถึงประเพณีการปาหินที่เหลือซึ่งคล้ายกับประเพณีที่ส่งโดยมาลิกจากนาฟี (หะดีษหมายเลข 4431)
ดูเพิ่ม

ศุฮุฟของอิบรอฮีม
เหงียน ถิ มิญ ทือ

มิญ ทือ
เหงียน ถิ มิญ ทือ (เวียดนาม: Nguyễn Thị Minh Thư) หรือ สื่อมวลชนเรียกว่า มิญ ทือ (เวียดนาม: Minh Thư) นักร้องเพลงร็อกชาวเวียดนาม ซึ่งมาร้องเพลงไทยในประเทศไทย โดยมีผลงานอัลบั้มอินเฮ้าส์  1 (In House 1) ร่วมมือกับ "หมู มูซู" และ "เป้ วราวุฒิ"
เหงียน ถิ มิญ ทือ เป็นมิสยามาฮ่า เป็นพรีเซนเตอร์ให้กับรถจักรยานยนต์รุ่น Classico ของค่ายนี้ และยังเป็นนางแบบโฆษณาของ PepsiCo หรือเครื่องดื่มเป๊ปซี่ในเวียดนามอีกด้วย
ประวัติ

มิญ ทือ เริ่มจากการเริ่มหัดเล่นเปียโน ร้องเพลง แต่งเพลง พร้อมกับตระเวนร้องเพลงตามผับต่าง ๆ ขณะเดียวกันก็เป็นนักร้องประสานเสียงให้กับนักร้องยอดนิยม และได้เป็นศิลปินรับเชิญในงาน Miss Vietnam 2000 Concert จนออกอัลบั้มชุดแรกในปี 2548 เพลงแอมม็องเหว่ยโท (Em Mong Vậy Thô) ซึ่งเป็นชื่อเดียวกับอัลบั้ม ได้รับการคัดเลือกให้เป็นเพลงประกอบภาพยนตร์ให้กับภาพยนตร์วัยรุ่นชื่อดัง เตวี้ยตเหญียตเด๊ย (Tuyết Nhiệt Đới)
ชื่อเสียงของ มิญ ทือ ในวงการเพลงเวียดนามถือว่าเป็นหนึ่งไม่เป็นรองใคร โดยวัดได้จากยอดขายอัลบั้มแรก และคิวการร้องเพลงของเธอแน่นมากๆ รวมทั้งเธอยังได้รับโอกาสในการเป็นนักร้องรับเชิญให้กับเวทีการแสดงระดับนานาชาติ Art Festival เมืองฟุกุโอะกะ ประเทศญี่ปุ่น
มิญ ทือ เข้าร่วมการประกวดร้องเพลงทั้งในเวทีระดับภูมิภาคและระดับประเทศ โดยเฉพาะการประกวดร้องเพลงซาวมายเดี๋ยมแห่น (Sao Mai điểm hẹn 2006) จัดโดยสถานีโทรทัศน์ VTV 3 เป็นเวทีการประกวดร้องเพลงที่ได้รับความนิยมมากที่สุดเมื่อปีที่ผ่านมา ปัจจุบันมิญ ทือ เป็นนักร้องหน้าใหม่ที่ได้รับการจับตามองมากที่สุดในเวียดนาม
แหล่งข้อมูลอื่น

มาแล้ว..'เหวียนมิงทือ' วี-ป็อปพันธุ์แรง!!  เก็บถาวร 2007-09-27 ที่ เวย์แบ็กแมชชีน
เทศกาลไหว้พระจันทร์

| เทศกาลไหว้พระจันทร์ |
| --- | --- |
เทศกาลในปักกิ่ง
ชื่ออื่น: เทศกาลกลางฤดูใบไม้ร่วง, เทศกาลขนมไหว้พระจันทร์
จัดขึ้นโดย: จีนแผ่นดินใหญ่ ฮ่องกง มาเก๊า และไต้หวัน (วันหยุดที่คล้ายกันมีการเฉลิมฉลองในญี่ปุ่น เกาหลี และเอเชียตะวันออกเฉียงใต้)
ประเภท: วัฒนธรรม ศาสนา
ความสำคัญ: เฉลิมฉลองการสิ้นสุดของการเก็บเกี่ยวในฤดูใบไม้ร่วง
การเฉลิมฉลอง: การจุดโคม, การทำและมอบขนมไหว้พระจันทร์,  การหาคู่, ดอกไม้ไฟ, การรวมตัวของครอบครัว, ระบำมังกร, มื้ออาหารครอบครัว, การเยี่ยมเพื่อนและญาติ,. การมอบของขวัญ
การถือปฏิบัติ: การกินขนมไหว้พระจันทร์ การดื่มสุราหอมหมื่นลี้ (桂花酒)
วันที่: ขึ้น 15 ค่ำ เดือน 8 ตามปฏิทินจันทรคติ
วันที่ในปี 2023: 29 กันยายน
วันที่ในปี 2024: 17 กันยายน
วันที่ในปี 2025: 6 ตุลาคม
ความถี่: ทุกปี
ส่วนเกี่ยวข้อง: ชูซ็อก (เกาหลี), ทสึคิมิ (ญี่ปุ่น), เต๊ดจุงทู (เวียดนาม), วันอุโบสถของเดือนอาศฺวิน หรือเดือนการฺติก (กัมพูชา ลาว พม่า ศรีลังกา และไทย)
เทศกาลไหว้พระจันทร์ หรือ เทศกาลกลางฤดูใบไม้ร่วง (อังกฤษ: Moon Festival, Mid-Autumn Festival; จีนตัวย่อ: 中秋节; จีนตัวเต็ม: 中秋節; พินอิน: zhōngqiū jié; เวียดนาม: Tết Trung Thu) เป็นเทศกาลตามวัฒนธรรมจีนที่มีขึ้นในกลางฤดูใบไม้ร่วง เพื่อเฉลิมฉลองการเก็บเกี่ยว จะมีขึ้นในคืนวันเพ็ญเดือน 8 ตามปฏิทินจันทรคติ (กันยายนตามปฏิทินสากล)
ในเทศกาลนี้ ชาวจีนจะเฉลิมฉลองด้วยการไหว้ดวงจันทร์ในเวลากลางคืน ในบางประเทศ เช่น สิงคโปร์ หรือเวียดนาม จะจัดเป็นประเพณีใหญ่ มีการเฉลิมฉลองด้วยโคมไฟสีแดง เป็นสีสันยามค่ำคืน หรือบางแห่งอาจมีการเชิดมังกร ทั้งนี้จะมีชื่อเรียกต่างกันออกไปตามแต่ท้องถิ่น ส่วนในประเทศไทย พื้นที่ที่มีการจัดเทศกาลนี้อย่างยิ่งใหญ่ และปฏิบัติตามประเพณีดั้งเดิม นั่นก็คือ อำเภอปะเหลียน จังหวัดตรัง ในตำบลทุ่งยาว และถือได้ว่าเป็นชุมชนเพียงแห่งเดียวของประเทศไทยในขณะนี้ ที่ยังคงยึดถือธรรมเนียมดังกล่าวนี้อย่างต่อเนื่อง
นอกจากนี้แล้ว ยังมีขนมชนิดหนึ่ง เรียกว่า "ขนมไหว้พระจันทร์" (月饼) ที่มีสันฐานกลมคล้ายขนมเค้ก ทำจากแป้ง มีไส้ต่าง ๆ เป็นธัญพืช ใช้เซ่นไหว้และรับประทานกันจนเป็นเอกลักษณ์สำหรับเทศกาลนี้
พิธีไหว้พระจันทร์

การไหว้พระจันทร์เป็นหนึ่งในพระราชพิธีประจำปีสำคัญ ตามคติศาสนาขงจื๊อ ลัทธิเต๋าและศาสนาพื้นบ้านจีน สำหรับจักรพรรดิเป็นตัวแทนของราษฎรทรงต้องเสร็จประกอบพิธีบวงสรวงเป็นประจำทุกปีควบคู่กับการบวงสรวงฟ้า (ทีกง) ดิน (พระแม่ธรณี) พระอาทิตย์ และเทพเจ้าแห่งการเกษตรทุกปีเพื่อความอุดมสมบูรณ์ของแผ่นดิน โดยเป็นพระราชพิธีสำคัญที่จะต้องประกอบพระราชพิธีทุกปี ในสมัยรัชกาลหมิงซื่อจงแห่งราชวงศ์หมิง ทรงมีพระราชศรัทธาพิเศษอย่างยิ่งยวดในลัทธิเต๋า โดยโปรดให้สร้างเย่วถาน (จีน: 月坛) ขึ้นทางทิศตะวันตก ณ ตรงประตู ฟู่เฉิงเหมิน (จีน: 阜成门) เพื่อใช้ในการพระราชพิธีพิธีไหว้พระจันทร์โดยเฉพาะ คู่กับวิหารแห่งพระอาทิตย์ (จีน: 日坛) ขึ้นทางทิศตะวันออกของปักกิ่ง และวิหารแห่งโลก (จีน: 地坛) ทางทิศเหนือ และโปรดให้ทำการต่อเติมหอสักการะแผ่นดินและฟ้า (เทียนตี้ถัน) และให้เปลี่ยนชื่อเป็น "หอสักการะฟ้า" (เทียนถัน) โดยเย่วถาน (จีน: 月坛) แห่งนี้ได้ใช้ในพระราชพิธีไหว้พระจันทร์ตลอดมาในสมัยราชวงศ์ชิงจนระบบราชสำนักจีนโบราณสิ้นสุดในปัจจุบันเย่วถาน (จีน: 月坛) ได้กลายเป็นสวนสาธารณะประจำนครปักกิ่งแล้วแต่โดยรวมยังคงสภาพความเป็นโบราณสถานไว้อยู่
ในพระราชพิธีไหว้พระจันทร์จักรพรรดิจะทรงฉลองพระองค์สีขาวนวล ทรงพระประคำรอบพระศอ เข็มขัดรัดพระองค์เป็นหยกขาว โดยการบูชาพระจันทร์นั้นจะเสด็จพระราชดำเนินไปยามค่ำ ประมาณหกโมงเย็น ถึงหนึ่งทุ่ม โดยเน้นสิ่งสำคัญที่สุดในพิธีคือขนมไหว้พระจันทร์จำนวนมากและหลังจากเสร็จพระราชพิธีบวงสรวงแล้วจะทรงพระราชทานขนมไหว้พระจันทร์แด่พระมเหสีและพระบรมวงศ์ทั้งปวง จนนางข้าหลวงและขันทีชั้นล่างและเฉลิมฉลองอย่างเป็นพิเศษ
และในพระพุทธศาสนาแบบจีนนับถือเป็นพระจันทรประภาโพธิสัตว์ (จีน: 月光菩薩; พินอิน: Yuèguāng púsà; ญี่ปุ่น: Gekkō bosatsu) เป็นพระโพธิสัตว์เป็นสาวกของพระไภษัชยคุรุพุทธเจ้า คู่กับพระสุริยประภาโพธิสัตว์ (จีน: 日光菩薩; พินอิน: Rìguāng púsà; ญี่ปุ่น: Nikkō bosatsu) และเป็นหนึ่งในยี่สิบสี่เทพธรรมบาลจีนของพระพุทธศาสนาแบบจีน
โดยทั่วไป

ที่มาของเทศกาลแบ่งเป็นสองส่วนคือ ในส่วนของราชสำนักและส่วนของชาวบ้านนี้ ในส่วนของราชสำนักถือเป็นพระราชพิธีหลวงที่จักรพรรดิจีนโบราณ จะทรงประกอบพระราชพิธีบวงสรวงสักการะบูชาพระจันทรเทวี (เทพธิดารักษาพระจันทร์) ซึ่งต้องกระทำเป็นทางราชการประจำปี ณ ที่บูชาด้านทิศตะวันตกของกรุงปักกิ่งคือ เย่วถาน (จีน: 月坛) ประมาณวันที่ยี่สิบสองหรือยี่สิบสิบสามกันยายนตามปฏิทินจีน โดยถือเป็นพระราชพิธีหลักของราชสำนักจีนโบราณรวมกับพิธีบูชาฟ้า (ทีกง) ดิน (พระแม่ธรณี) พระอาทิตย์ และเทพเจ้าแห่งการเกษตร โดยพิธีดังกล่าวมีมานานก่อนสมัยของขงจื๊อ แต่ขงจื๊อเล็งเห็นคุณประโยชน์ต่อจิตใจ จึงรวบรวมประเพณีพิธีกรรมเหล่านี้ไว้ในตำราของท่าน กลายเป็นส่วนหนึ่งของศาสนาขงจื๊อไปด้วย โดยถึงแม้จะระบบราชสำนักจีนโบราณจะสิ้นสุดแล้ว แต่ธรรมเนียมประเพณีการไหว้พระจันทร์แบบราชสำนักยังคงต่อมาและรักษาด้วยลัทธิเต๋าและศาสนาพื้นบ้านจีนในปัจจุบัน  และเป็นพื้นฐานของหยินหยางในโหราศาสตร์จีนและดวงจีน   ในส่วนของชาวบ้านเกี่ยวกับเทพปกรณัมจีนที่เล่าถึง เทพธิดาแห่งดวงจันทร์ นามว่า "ฉางเอ๋อ" (嫦娥) ซึ่งเป็นหญิงคนรักของโฮวอี้ นักยิงธนูแห่งสวรรค์ ที่ใช้ธนูยิงดวงอาทิตย์ตกลงไปถึง 9 ดวงจากทั้งหมด 10 ดวง ซึ่งเป็นการกระทำที่ฝ่าฝืนบัญชาสวรรค์ จึงโดนลงทัณฑ์ให้ไปใช้ชีวิตธรรมดาเช่นมนุษย์ทั่วไปบนโลกมนุษย์กับฉางเอ๋อ แต่แล้วโฮวอี้ก็ถูกคนสนิททรยศฆ่าตาย ส่วนฉางเอ๋อนางได้ดื่มน้ำอมฤตเพื่อที่จะมีชีวิตอมตะ แล้วเหาะกลับไปยังดวงจันทร์อีกครั้งตามลำพังด้วยความเศร้าสร้อย ในยุคของฮั่นเหวินตี้ (漢文帝) แห่งราชวงศ์ฮั่น ได้ทรงพระสุบินว่า พระองค์ลอยขึ้นไปเที่ยวชมพระราชวังบนดวงจันทร์ และได้พบกับฉางเอ๋อกำลังร่ายรำอยู่อย่างงดงาม ในสุบินนั้น พระองค์ทรงเพลิดเพลินและเกษมสำราญเป็นอย่างยิ่ง กระทั่งเมื่อตื่นพระบรรทมและโปรดให้สุบินนั้นเป็นความจริง จึงมีรับสั่งให้นางสนมแต่งตัวและร่ายรำเลียนแบบเทพธิดาฉางเอ๋อที่พระองค์ได้พบเจอมา จนแพร่หลายไปสู่ราษฎรและเป็นประเพณีมา ซึ่งในอดีต ชาวจีนโดยเฉพาะหญิงสาวจะสวดขอพรจากฉางเอ๋อเพื่อที่ขอให้มีความเยาว์วัยและงดงามตลอดไปดุจดั่งนาง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เทศกาลไหว้พระจันทร์
| ด ค กเทศกาลต่าง ๆ ในวัฒนธรรมจีน |
| --- | --- |
 ตรุษจีน (เดือน 1)  เช็งเม้ง (เดือน 3)  ไหว้บ๊ะจ่าง (เดือน 5)  เจ็ดนางฟ้า (เดือน 7)  สารทจีน (เดือน 7)  เทศกาลพ้อต่อ (เดือน 7)  ไหว้พระจันทร์ (เดือน 8)  กินเจ (เดือน 9)  ตังโจ่ย (เดือน 11)
เจ้าสุริวงศ์ สว่าง

สมเด็จเจ้าฟ้าชายสุริวงศ์สว่าง  (ลาว: ສົມເດັດເຈົ້າຟ້າຊາຍ ສຸລິວົງສ໌ ສວ່າງ ; ประสูติ 8 พฤษภาคม พ.ศ. 2506) เป็นพระราชนัดดาใน พระบาทสมเด็จพระเจ้ามหาชีวิตศรีสว่างวัฒนา เจ้ามหาชีวิตองค์สุดท้ายแห่งพระราชอาณาจักรลาว ทรงเป็นพระมหากษัตริย์พระราชอาณาจักรลาวผลัดถิ่น ผู้อ้างสิทธิในพระราชบัลลังก์ลาว ปัจจุบันประทับในฐานะผู้ลี้ภัย ณ กรุงปารีส สาธารณรัฐฝรั่งเศส
ในปัจจุบันนั้นพระองค์ได้ทรงดำรงตำแหน่งพระประมุข (พระบาทสมเด็จพระเจ้ามหาชีวิต) แห่งรัฐบาลพระราชอาณาจักรลาวพลัดถิ่นทำให้สถานะของพระองค์ได้ตกเป็นที่วิพากษ์วิจารณ์อย่างกว้างขวางจากสังคมชาวลาวว่าพระองค์ทรงเป็นเชื้อพระวงศ์ที่ลงมาเล่นการเมืองอย่างเต็มตัว
พระประวัติ

สมเด็จเจ้าฟ้าชายสุริวงศ์ สว่าง ประสูติ ณ พระราชวังหลวงในเมืองหลวงพระบาง เป็นพระราชโอรสในสมเด็จเจ้าฟ้าชายวงศ์สว่าง องค์มกุฎราชกุมารกับสมเด็จเจ้าฟ้าหญิงมณีไลย องค์มกุฎราชกุมารี  หลังจากการปฏิวัติของรัฐบาลคอมมิวนิสต์ มีการสถาปนารัฐบาลสาธารณรัฐประชาธิปไตยประชาชนลาว (สปป.ลาว) พระบรมวงศานุวงศ์หลายพระองค์ทรงถูกนำไปยังค่ายสัมมนา แต่สมเด็จเจ้าฟ้าชายสุริวงศ์ สว่างทรงสามารถหลบหนีออกมาได้พร้อมกับพระอนุชา สมเด็จเจ้าฟ้าชายธัญวงศ์ สว่าง ในปี พ.ศ. 2524 แล้วจึงเสด็จลี้ภัยไปยังกรุงปารีส สาธารณรัฐฝรั่งเศส
การศึกษา

สมเด็จเจ้าฟ้าชายสุริวงศ์ สว่างทรงเข้าศึกษาต่อด้านนิติศาสตร์ที่มหาวิทยาลัยแคลร์มองต์-เฟร์รองด์
ด้านการเมือง > บทบาทพระประมุขแห่งรัฐบาลราชอาณาจักรลาวพลัดถิ่น

บทความหลัก: รัฐบาลราชอาณาจักรลาวพลัดถิ่น
พระองค์ได้ทรงเป็นพระประมุขแห่งรัฐบาลพระราชอาณาจักรลาวพลัดถิ่นโดยทรงประทับอยู่ที่คฤหาสน์หรูส่วนที่ประเทศฝรั่งเศสซึ่งพระองค์ใช้ประทับเสมือนแทนพระราชวังที่นครหลวงพระบาง
ส่วนในด้านรายจ่ายส่วนพระองค์นั้นในระยะแรกแรกเริ่มของการที่พระองค์ลี้ภัยมาพำนักที่ฝรั่งเศส รัฐบาลฝรั่งเศสได้เป็นผู้รับผิดชอบในเรื่องค่าใช้จ่ายส่วนพระองค์ แต่ต่อมาภายหลังนั้นทางราชวงศ์ลาวได้จัดพิธีบายศรีสู่ขวัญซึ่งมีค่าใช้จ่ายค่อนข้างสูงอย่างต่อเนื่อง ทางฝรั่งเศสจึงลดเงินสนับสนุนรายจ่ายของพระองค์ลง ดังนั้นพระองค์จึงทรงหันไปประกอบอาชีพเพื่อหารายได้ส่วนพระองค์และอีกส่วนมาจากเงินบริจาคของชาวลาวโพ้นทะเลที่มีจิตศรัทธาในระบอบกษัตริย์
ด้านการเมือง > บทบาทพระประมุขแห่งรัฐบาลราชอาณาจักรลาวพลัดถิ่น > การก่อการร้ายที่ด่านวังเตา

รัฐบาลราชอาณาจักรลาวพลัดถิ่นได้มีก่อการร้ายเพื่อเปลี่ยนแปลงการปกครองของสปป.ลาวและฟื้นฟูระบอบกษัตริย์โดยได้รับเงินสนับสนุนจากรัฐบาลพระราชอาณาจักรลาวพลัดถิ่นอย่างต่อเนื่อง
เมื่อวันที่ 3 มิถุนายน พ.ศ. 2543  เจ้าสุลิวงศ์ สว่างได้ทรงแต่งตั้งให้ ท้าวสีสุก ไชยแสง เป็นหัวหน้ากลุ่มขบวนการต่อต้านรัฐบาลสปป.ลาว ได้นำกำลังติดอาวุธบุกยึดด่านวังเตา เมืองโพนทอง แขวงจำปาสัก ประเทศลาว เมื่อเช้ามืดวันที่ 3 กรกฎาคม 2543 ในภารกิจดังกล่าวได้มีการจับชาวบ้านในพื้นที่ดังกล่าวเป็นตัวประกันไว้จำนวนหนึ่ง เพื่อต่อรองกับกองทัพประชาชนลาว ถือเป็นการก่อการร้ายข้ามพรมแดนระหว่างประเทศ
เครื่องราชอิสรยาภรณ์ > ไทย

พ.ศ. 2505 –  เหรียญรัตนาภรณ์ รัชกาลที่ 9 ชั้นที่ 1 (ภ.ป.ร.1)
เนื่อง นนทนาคร

| คุณหญิง เนื่อง ฤทธิสงครามรามภักดี |
| --- | --- |
เนื่องในปัจฉิมวัย (เบื้องหน้าคือตนกูคอดียะฮ์)
เกิด: เนื่อง นนทนาคร ราว พ.ศ. 2392 ปากเกร็ด เมืองนนทบุรี อาณาจักรสยาม
เสียชีวิต: พ.ศ. 2482 (90 ปี) อาโลร์เซอตาร์ รัฐสุลต่านเกอดะฮ์ (ในอารักขาของบริติช)
คู่สมรส: สุลต่านอับดุล ฮามิด ฮาลิมแห่งเกอดะฮ์
บุตร: 12 พระองค์
บิดามารดา: หลวงนราบริรักษ์ (เกร็บ นนทนาคร) อิ่ม นราบริรักษ์
จิกเมินเจอราลา (มลายู: Cik Menjelara) เป็นที่รู้จักในนาม หม่อมเนื่อง (สกุลเดิม นนทนาคร; พ.ศ. 2392–2482) หรือเดิมคือ คุณหญิงเนื่อง ฤทธิสงครามรามภักดี เป็นหนึ่งในหม่อมชาวไทยของสุลต่านอับดุล ฮามิด ฮาลิมแห่งเกอดะฮ์ (เดิมคือเจ้าพระยาฤทธิสงครามรามภักดี) เจ้าพระยาไทรบุรีคนสุดท้ายภายใต้การปกครองของสยาม และเป็นพระชนนีของตนกู อับดุล ระห์มัน นายกรัฐมนตรีคนแรกของมาเลเซีย ซึ่งได้รับสมญาว่า "บิดาแห่งมาเลเซีย"
ประวัติ > พื้นฐานครอบครัว

เนื่องเป็นบุตรีของหลวงนราบริรักษ์ (เกร็บ นนทนาคร) กับนางนราบริรักษ์ (อิ่ม นนทนาคร) ครอบครัวเป็นคหบดีเชื้อสายมอญย่านปากเกร็ด แขวงเมืองนนทบุรี โดยต้นตระกูลอพยพจากเมืองพะโค ในประเทศพม่า บิดาเป็นน้องชายของหลวงรามัญนนทเขตร์คดี (เจ๊ก นนทนาคร) นายอำเภอปากเกร็ดคนแรกและผู้รับพระราชทานนามสกุลนนทนาครจากพระบาทสมเด็จพระมงกุฎเกล้าเจ้าอยู่หัว กล่าวกันว่าหลวงรามัญนนทเขตร์คดี (ทับ) ซึ่งเป็นทวด เป็นบุตรชายคนหนึ่งของเจ้าพระยามหาโยธา (เจ่ง คชเสนี) กับท่านผู้หญิงทรัพย์แต่ไม่ปรากฏหลักฐานเป็นลายลักษณ์อักษรที่แน่ชัด
ประวัติ > ภริยาพระราชทาน

หลวงนราบริรักษ์นำเนื่องไปถวายตัวรับใช้ในวังโดยอยู่ในการปกครองของหม่อมลี ครั้นมีอายุได้ 19 ปี พระบาทสมเด็จพระจุลจอมเกล้าเจ้าอยู่หัวได้พระราชทานให้เนื่องไปเป็นภริยาของเจ้าพระยาฤทธิสงครามรามภักดี (อับดุลฮามิด) ซึ่งขณะนั้นยังเป็นเจ้าพระยาไทรบุรีประเทศราชของสยาม โดยในเอกสารของมาเลเซียระบุว่า ตนกูอามีนาพี่สาวของเจ้าพระยาฤทธิสงครามรามภักดีชื่นชมในอัธยาศัยของเนื่อง ทั้งเคยเอ่ยปากขอเนื่องจากหลวงนราบริรักษ์ไปเป็นบุตรบุญธรรมที่เมืองไทรบุรี ก่อนเลื่อนฐานะเป็นชายาคนที่สี่ ถือเป็นหม่อมชาวไทยคนหนึ่งจากทั้งหมดห้าคนของสุลต่านแห่งเกอดะฮ์ และมีพระโอรส-ธิดาด้วยกันกับสุลต่านอับดุล ฮามิดด้วยกัน 12 พระองค์ ได้แก่
| --- | --- |
 ร้อยเอก ตนกู ยูซฟ (Tunku Yusof)  ตนกู อามีนะฮ์ (Tunku Aminah)  ตนกู ซาเบดะฮ์ มันจาลารา (Zabedah Manjalara)  ตนกู อับดุล ระห์มัน (Tunku Abdul Rahman)  ตนกู บาฮารุม (Tunku Baharum) หรือตนกูอม  ตนกู ดากียะฮ์ มันจาลารา (Tunku Dakiah Manjalara) หรือตนกูกลัด:    ตนกู ฮับซะฮ์ (Tunku Habsah)   ตนกู จาฟาร์ ชาห์ (Tunku Jaafar Shah)   ตนกู จาฮารา (Tunku Jahara)   ตนกู กัลซม (Tunku Kalsom) หรือตนกูจม   ตนกู มูฮัมมัด เจวา (Tunku Muhammad Jewa) หรือตนกูยิหวา   ตนกู มูฮัมมัด ซาอัด (Tunku Mohamad Saad) 
กล่าวกันว่าคุณหญิงเนื่องเป็นชายาที่เก่งกาจทางธุรกิจ และฉลาดหลักแหลมที่สุดของสุลต่าน เป็นภรรยาคนโปรดแม้ว่าเธอจะมิได้เข้ารีตอิสลามตามพระสวามีก็ตาม โดยคุณหญิงเนื่องได้ขอพระราชานุญาตสร้างวัดสโมสรราชานุประดิษฐ์ (วัดบาการ์บาตาหรือวัดบ้านใต้) ในเมืองอาโลร์เซอตาร์ เมืองหลวงของรัฐเกอดะฮ์เมื่อปี พ.ศ. 2453
ประวัติ > ถึงแก่กรรม

คุณหญิงเนื่องเสียชีวิตในปี พ.ศ. 2482 ขณะมีอายุได้ 90 ปี และศพถูกฝังในเจดีย์ในพระราชวังตีกาตังกา (Istana Tiga Tangga) ในรัฐเกอดะฮ์ ประเทศมาเลเซีย
แหล่งข้อมูลอื่น

พันทิปดอตคอม. เกร็ดกระทู้ ตนกู อับดุล ราห์มัน สายสัมพันธ์สองแผ่นดิน
เรือนไทยดอตคอม. อดีตชาวสยามผู้ถูกยกย่องให้เป็นบิดาของประเทศมาเลเซีย
เติงกูอานิซ บินตี เติงกูอับดุล ฮามิด

| สมเด็จพระราชินีอานิซ |
| --- | --- |
ราจาเปอเริมปวน

พระอัครมเหสีแห่งกลันตัน
ดำรงตำแหน่ง: 30 มีนาคม พ.ศ. 2522 – 13 กันยายน พ.ศ. 2553
ราชาภิเษก: 30 มีนาคม พ.ศ. 2522
ก่อนหน้า: เติงกูไซนับ บินตี เติงกูมูฮัมมัด เปตรา
ถัดไป: ยานา ยาคุบโควา

พระราชสมภพ: 6 มกราคม พ.ศ. 2492 (75 พรรษา) โกตาบารู รัฐกลันตัน สหพันธรัฐมาลายา
พระราชสวามี: สุลต่านอิสมาอิล เปตรา (พ.ศ. 2511–2562)
ราชวงศ์: ลงยูนุซ (อภิเษกสมรส)
พระราชบิดา: มานพ พิพิธภักดี
พระราชมารดา: เติงกูอาซีซะฮ์ บินตี เติงกูมูฮัมมัด ฮัมซะฮ์
ศาสนา: อิสลาม
ยัง มาฮา มูเลีย ราจา เปอเริมปวน เติงกูอานิซ บินตี อัลมาร์ฮุม เติงกูอับดุล ฮามิด (มลายู: Yang Maha Mulia Raja Perempuan Tengku Anis binti Almarhum Tengku Abdul Hamid; พระราชสมภพ 6 มกราคม พ.ศ. 2492) เป็นพระอัครมเหสีในสุลต่านอิสมาอิล เปตรา และเป็นพระราชชนนีในสุลต่านมูฮัมมัดที่ 5 แห่งกลันตัน
พระราชประวัติ

สมเด็จพระราชินีอานิซ ประสูติเมื่อวันที่ 6 มกราคม พ.ศ. 2492 ณ ปาล์มมาโนร์ เมืองโกตาบารู รัฐกลันตัน เป็นบุตรลำดับที่สามจากทั้งหมดเก้าคนของครอบครัว พระราชชนกชื่อ เติงกูอับดุล ฮามิด บิน เติงกูมูดา ซูลง อับดุล ปูตรา (Tengku Abdul Hamid bin Tengku Muda Sulong Abdul Putra) หรือชื่อภาษาไทยว่า มานพ พิพิธภักดี ชาวจังหวัดปัตตานี กับพระราชชนนีชื่อ เติงกูอาซีซะฮ์ บินตี เติงกู ซรี มาฮาราจา มูฮัมมัด ฮัมซะฮ์ (Tengku Azizah binti Tengku Sri Maharaja Muhammad Hamzah) มีพระโสทรภราดา ได้แก่ เติงกูอิสกันดาร์ เติงกูมะฮ์มุด เติงกูอานีซะฮ์ เติงกูอับดุลระฮ์มัน เติงกูอานีเซง และเติงกูอานีซัน มีพระอนุชาต่างพระมารดาชื่อ พันเอกยุทธพงษ์ พิพิธภักดี (หรือ เติงกูอายุบ) เกิดกับภรรยาชื่อฮัสนะห์ ชาวจังหวัดเชียงใหม่
ครอบครัวฝ่ายพระราชชนนีสืบเชื้อสายจากสุลต่านมูฮัมมัดที่ 3 แห่งกลันตัน พระอัยกาฝ่ายพระชนนีเป็นเมินเตอรีเบอซาร์คนแรกของกลันตันหลังการรับเอกราชของมาเลเซีย ส่วนครอบครัวฝ่ายพระชนกสืบเชื้อสายมาจากเจ้าผู้ครองเมืองยะหริ่ง (หรือ ยิริง) เพราะมานพเป็นบุตรชายพระพิพิธภักดี (ตนกูมุกดา อับดุลบุตร) ทายาทพระยาพิพิธเสนามาตย์ (นิโวะ) เจ้าเมืองยะหริ่งคนสุดท้าย เกิดกับภรรยาคนหนึ่งของตนกูมุกดา ชื่อตนกูซง ซึ่งเป็นหลานสาวของพระยาสุริยสุนทรบวรภักดี (หนิแปะ) เจ้าผู้ครองเมืองสายบุรี ซึ่งต่อมากลุ่มราชนิกุลสายบุรีบางส่วนอพยพเข้าสู่รัฐกลันตันตั้งแต่ พ.ศ. 2445 เป็นต้นมา เพื่อหนีราชภัย ส่วนมานพ พิพิธภักดีเป็นทายาทที่ครอบครองวังพิพิธภักดีสืบมา เมื่อลำดับเครือญาติแล้วจะพบว่า สมเด็จพระราชินีอานิซเป็นหลานปู่ของพระพิพิธภักดี (ตนกูมุกดา อับดุลบุตร) และบรรเทิง อับดุลบุตร (หรือ ตนกูบราเฮม) เป็นหลานอาของทวีศักดิ์ อับดุลบุตร (หรือตนกูยูโซะ) และวัยโรจน์ พิพิธภักดี (ตนกูนูรดิน) ซึ่งล้วนเป็นนักการเมืองของไทย
สมเด็จพระราชินีอานิซสำเร็จการศึกษาเบื้องต้นจากโรงเรียนซุลตานาไซนับ (Sultana Zainab School) ในเมืองโกตาบารู เมืองหลวงของรัฐกลันตัน ประเทศมาเลเซีย และได้รับการถวายปริญญาดุษฎีบัณฑิตกิตติมศักดิ์ สาขาปรัชญาการพัฒนาทรัพยากรมนุษย์ จากมหาวิทยาลัยรามคำแหง ประเทศไทย เมื่อวันที่ 26 กุมภาพันธ์ พ.ศ. 2548
อภิเษกสมรส

สุลต่านอิสมาอิล เปตรา อภิษกสมรสกับสมเด็จพระราชินีอานิซ เมื่อวันที่ 4 ธันวาคม พ.ศ. 2511 ณ พระราชวังโกตาลามา เมืองโกตาบารู รัฐกลันตัน ซึ่งขณะนั้นพระราชสวามียังมีพระอิสริยยศเป็น มกุฎราชกุมารแห่งกลันตัน (Tengku Mahkota) ในเวลาต่อมาพระองค์ได้รับการสถาปนาให้มีพระอิสริยยศที่ พระชายาในมกุฎราชกุมาร (Tengku Ampuan Mahkota) เมื่อวันที่ 1 มกราคม พ.ศ. 2512 ทั้งสองมีพระราชโอรส-ธิดาด้วยกัน 4 พระองค์ ได้แก่
สุลต่านมูฮัมมัดที่ 5 (พระราชสมภพ 6 ตุลาคม พ.ศ. 2512) พระนามเดิม เติงกูมูฮัมมัด ฟาริซ เปตรา
เติงกู มูฮัมมัด ฟายิซ เปตรา (ประสูติ 20 มกราคม พ.ศ. 2517) ปัจจุบันเป็นพระยุพราชแห่งกลันตัน
เติงกู มูฮัมมัด ฟาครี เปตรา (ประสูติ 7 เมษายน พ.ศ. 2521)
เติงกู อามาลิน อาอีชะฮ์ ปูตรี (ประสูติ 26 มิถุนายน พ.ศ. 2527)
ทายาท

| พระนาม | ประสูติ | สิ้นพระชนม์ | เสกสมรส | เสกสมรส | พระนัดดา |
| --- | --- | --- | --- | --- | --- |
| สุลต่านมูฮัมมัดที่ 5 | 6 ตุลาคม พ.ศ. 2512 |  | 15 พฤศจิกายน พ.ศ. 2547 หย่า พ.ศ. 2551 | กังสดาล พิพิธภักดี | ไม่มี |
| สุลต่านมูฮัมมัดที่ 5 | 6 ตุลาคม พ.ศ. 2512 |  | 30 ตุลาคม พ.ศ. 2553 | ยานา ยาคุบโควา | ไม่มี |
| สุลต่านมูฮัมมัดที่ 5 | 6 ตุลาคม พ.ศ. 2512 |  | 7 มิถุนายน พ.ศ. 2561 หย่า 22 มิถุนายน พ.ศ. 2562 | ออกซานา โวเยโวดีนา | ไม่ยืนยัน |
| เติงกูมูฮัมมัด ฟายิด เปตรา | 20 มกราคม พ.ศ. 2517 |  | 19 เมษายน พ.ศ. 2562 | ซูฟี หลุยส์ ยูวันซ็อน | เติงกูมูฮัมมัด โจฮัน เปตรา |
| เติงกูมูฮัมมัด ฟาครี เปตรา | 7 เมษายน พ.ศ. 2521 |  | 26 สิงหาคม พ.ศ. 2551 หย่า พ.ศ. 2552 | มาโนฮารา โอเดเลีย พีนอต | ไม่มี |
| เติงกูอามาลิน อาอีชะฮ์ ปูตรา | 26 มิถุนายน พ.ศ. 2527 |  | พ.ศ. 2556 | เป็งงีรัน มูดา อับดุล กาวี บลกียะฮ์ | เจ้าหญิงอาฟีฟะฮ์ มูซียาฟายะฮ์ บลกียะฮ์ เจ้าหญิงอัซซาระฮ์ อิฟฟาตุล บลกียะฮ์ เจ้าหญิงซาฟีระฮ์ มูยิซซะฮ์ บลกียะฮ์ |
เดอะเฟซเวียดนาม

| เดอะเฟซเวียดนาม |
| --- | --- |

The Face Vietnam
ประเภท: เรียลลิตี้โชว์
สร้างโดย: เนโอมี แคมป์เบลล์
พิธีกร: หวิญ ถวี (1) หืว วี (2) นัม จุง (3-4)
กรรมการ: ลาน เคว (1-2) โห่ หง็อก ห่า (1) ฝั่ม เฮือง (1) ฮหว่าง ถวี่ (2) มิญ ตู้ (2) หวอ ฮหว่าง เอี้ยน (3) มิญ หั่ง (3) ถั่ญ หั่ง (3) อัญ ทือ (4) ถู เฝื่อง (4) กี่ เดวียน (4) มิญ เจี่ยว (4)
ประเทศแหล่งกำเนิด: ประเทศเวียดนาม ! เวียดนาม
ภาษาต้นฉบับ: เวียดนาม
จำนวนฤดูกาล: 3
จำนวนตอน: 37
การผลิต
ความยาวตอน: 60 - 75 นาที
ออกอากาศ
เครือข่าย: วีทีวี9 (3–ปัจจุบัน) ฮานอย1[En] (3) วีทีวี3 (1–2)
ออกอากาศ: 18 มิถุนายน ค.ศ. 2016 (2016-06-18) – ปัจจุบัน
การแสดงที่เกี่ยวข้อง
เดอะเฟซ
เดอะเฟซเวียดนาม (อังกฤษ: The Face Vietnam; เวียดนาม: Gương mặt thương hiệu (ซีซัน 1-2) Gương mặt Người mẫu Việt Nam(ซีซัน 3)) เป็นการแข่งขันเรียลริตี้โชว์แบบเวียดนามที่อิงกับประเทศสหรัฐและเป็นหนึ่งในหลายประเทศ ในสหรัฐ และ เดอะเฟซ นานาชาติ ซึ่ง โห่ หง็อก ห่า, ฝั่ม เฮือง และ ลาน เคว ทำหน้าที่เป็นเมนเทอร์ โดยมี หวิญ ถวี ทำหน้าที่เป็นพิธีกรในซีซันแรก โดยได้เริ่มออกอากาศในวันที่ 18 มิถุนายน ค.ศ. 2016 ทางช่อง VTV3
และในซีซันสอง ทางรายการก็ได้ทำการเปิดตัวเมนเทอร์ใหม่ 2 คนคือ ฮหว่าง ถวี่ และ มิญ ตู้ พร้อมกับ ลาน เคว เมนเทอร์จากซีซันแรก และ หืว วี ได้ทำหน้าที่เป็นพิธีกรคนใหม่แทน หวิญ ถวี ซึ่งซีซันสองได้เริ่มออกอากาศในวันที่ 11 มิถุนายน ค.ศ. 2017 ทางช่อง VTV3
นับตั้งแต่ปี 2018 เป็นต้นไป บริษัท Mutilmedia JSC ได้รับสิทธิ์ในการถ่ายทำและเผยแพร่รายการ เดอะเฟซเวียดนาม และได้มีการเปลี่ยนการออกอากาศมาทางสถานีวิทยุโทรทัศน์ วีทีวี9 และ ฮานอย1[En] โดยในซีซันสาม หวอ ฮหว่าง เอี้ยน, มิญ หั่ง และ ถั่ญ หั่ง มาทำหน้าที่เป็นเป็นเทอร์ในรายการ และมี นัม จุง เป็นพิธีกรดำเนินรายการ ซึ่งซีซันสามได้เริ่มออกอากาศวันที่ 30 กันยายน ค.ศ. 2018
ในปี 2023 เดอะเฟซเวียดนามซีซั่น 4 ได้กลับมาอีกครั้ง โดยในซีซันสี่มีเมนเทอร์ดังนี้ อัญ ทือ, ถู เฝื่อง, กี่ เดวียน และ มิญ เจี่ยว และมี นัม จุง พิธีกรจากซีซั่น 3 กลับมาเป็นพิธีกรดำเนินรายการอีกครั้ง โดยออกอากาศทางทางสถานีวิทยุโทรทัศน์ วีทีวี9 ได้เริ่มออกอากาศในวันที่ 4 มิถุนายน ค.ศ. 2023
กฎพื้นฐานของรายการ คือ ผู้เข้าแข่งขันจะถูกแบ่งออกเป็น 3 ทีม โดย 3 เมนเทอร์ พวกเขาจะได้รับการฝึกฝนทักษะเตรียมความพร้อมสำหรับการแข่งขันในรูปแบบต่างๆ เช่น การเดินแบบ ถ่ายภาพแฟชั่น ถ่ายภาพสำหรับแบรนด์ TVC เพื่อค้นหาผู้เข้าแข่งขันที่จะได้เป็น เดอะเฟซเวียดนาม
พิธีกร และ เมนเทอร์

| เมนเทอร์ | ซีซัน> 1 | ซีซัน> 2 | ซีซัน> 3 | ซีซัน> 4 |
| --- | --- | --- | --- | --- |
| เจิ่น หง็อก ลาน เคว | ✔ | ✔ |  |  |
| โห่ หง็อก ห่า | ✔ |  |  |  |
| ฝั่ม ถิ เฮือง | ✔ |  |  |  |
| ฮหว่าง ถิ ถวี่ |  | ✔ |  |  |
| เหงียน มิญ ตู้ |  | ✔ |  |  |
| หวอ ฮหว่าง เอี้ยน |  |  | ✔ |  |
| เล หง็อก มิญ หั่ง |  |  | ✔ |  |
| ฝั่ม ถิ ถั่ญ หั่ง |  |  | ✔ |  |
| เหงียน ถิ อัญ ทือ |  |  |  | ✔ |
| หวู ถู เฝื่อง |  |  |  | ✔ |
| เหงียน กาว กี่ เดวียน |  |  |  | ✔ |
| ฝั่ม มิญ เจี่ยว |  |  |  | ✔ |
พิธีกร: ซีซัน
| พิธีกร | 1 | 2 | 3 | 4 |
| เล ซวน หวิญ ถวี | ✔ |  |  |  |
| เหงียน หืว วี |  | ✔ |  |  |
| ดิญ นัม จุง |  |  | ✔ | ✔ |
กติกา

บทความหลัก: เดอะเฟซ
ซีซัน

| ซีซัน | วันที่ออกอากาศครั้งแรก | ผู้ชนะเลิศ | รองชนะเลิศ | ผู้เข้าแข่งขัน (เรียงตามลำดับคนออก) | จำนวนผู้เข้าแข่งขัน | เมือง, ประเทศที่ได้ไป |
| --- | --- | --- | --- | --- | --- | --- |
| 1 | 18 มิถุนายน 2559 |  ฝี เฟือง อัญ |   โง ถิ กวิ่ญ มาย   โด๋ เจิ่น คั้ญ เงิน   จุ่ง ฮเหวี่ยน ทัญ |   โต เวียน คั้ญ หง็อก,   เหงียน ถิ ถั่ญ,   เหงียน ถิ หมี เล,   เล ถิ หง็อก อูต,   หงวี เทียน อาน,   เหงียน ทู เหี่ยน,   เจิ่น ถิ กิม จี,   เสียบ ลิญ เจิว,   ลิลลี เหงียน,   เจิ่น ถิ หง็อก ลวาน,   เล ถิ เงิน ห่า | 15 | ไม่มี |
| 2 | 11 มิถุนายน 2560 |  เหงียน บัก ตู้ หาว |   ด่ง อัญ กวิ่ญ   เหงียน ดั่ง เตื่อง ลิญ   เจือง หมี เงิน |   เหงียน เที้ยว ลาน,   เหงียน ดั่ง คั้ญ ลิญ,  จิ่น ถิ หมี เซวียน,   ฟาน กวิ่ญ ญือ,   เล จุ้ก อัญ (ถอนตัว),    เหงียน ถิ เทียน หงา,   ฟาน หง็อก เงิน,   ดั่ง ฝั่ม เฟือง จี | 12 | ไม่มี |
| 3 | 30 กันยายน 2561 |  หมัก จุง เกียน |   เหงียน กวิ่ญ อัญ   เล ถิ เจิม อัญ |   เหงียน ฮวี กวาง,   ไบรอัน เจิ่น ดั๊ก หลก,   เหงียน ซวน ฟุก,   เหงียน ฝั่ม มิญ ดึ๊ก,    เจิ่น เตวี้ยต ญือ,   โห่ ทู อัญ,   เหงียน ถิ เล นาม,   ฮหว่าง ญือ หมี,   เห่อเบลลา เห่อด็อก,   โตน เถาะ ต๊วน เกียต,   เจือง ทัญ ล็อง,   บู่ย ถิ ลิญ จี | 15 | เทลอาวีฟ, เยรูซาเล็ม  |
| 4 | 4 มิถุนายน 2566 |  เหวิ่น ถิ ตู แองห์ |   บุย ถิ ซวน ฮันห์   หวอ มินห์ ตอย    เหงียน งุค เฟือง วี |  เหงียน เจิ่น ดึ๊ก อัน (ถอนตัว),  เหงียน ฮ่อง ฮก,  วิโอ โฮ,  ฮอง กิม เหงียน,   หวุ ตวน อันห์,   ฟั่ม ทู ฮุยน,  ลวน ถุย เดือง,   ฟาม ตวน ง็อก,   เหงียน เฮือง เลียน,  เหงียน ถิ คัม ดาน,   ลัม ฮวง อัญ,   เหงียน ถั่น ทรัม | 16 | ไม่มี |
สัญลักษณ์สี
ดูเพิ่ม

เดอะเฟซ (สหรัฐ)
เดอะเฟซ (สหราชอาณาจักร)
เดอะเฟซออสเตรเลีย
เดอะเฟซไทยแลนด์
เดอะเฟซเมนไทยแลนด์
แม่นางสินทยา

พระนางสินทยา (พม่า: မေနှင်းသိန်ဒျာ, ออกเสียง: [mè n̥ɪ́ɰ̃ θèɪ̯ɰ̃.djà]) หรือในพงศาวดารมอญเรียก พระนางเมนินเธียนดยา พระมเหสีใน พระเจ้าตราพระยา แห่งหงสาวดี พระองค์เป็นพระราชธิดาพระองค์เดียวใน พระเจ้าฟ้ารั่ว ปฐมกษัตริย์แห่ง อาณาจักรหงสาวดี ที่ประสูติแต่ แม่นางเทพสุดาสร้อยดาว ทำให้พระองค์มีศักดิ์เป็นพระราชนัดดาใน พ่อขุนรามคำแหงมหาราช กษัตริย์พระองค์ที่ 3 แห่ง อาณาจักรสุโขทัย